[{"text_idx": "#000000", "text": "Olga Pa\u0308rn lo\u0303petas 2000. a Valgevene Kunstiakadeemia graafika osakonna su\u0308gavtru\u0308ki erialal. Aastatel 1996 kuni 2003 to\u0308o\u0308tas ta stuudio Belarusfilm animatsiooniosakonnas kunstnik-lavastajana ja animaatorina. Erilise professionaalsuse omandas Olga liivaanimatsiooni alal. Koos oma abikaasa Priit Pa\u0308rnaga on ta teinud stuudios Eesti Joonisfilm 6 animafilmi kaasrez\u030cisso\u0308o\u0308ri ning -kunstnikuna. Nende koos tehtud filmid on vo\u0303itnud 36 auhinda \u2013 nende hulgas 11 peaauhinda maailma tippfestivalidel. 2014. sai Olga Pa\u0308rn Riigi Kultuuripreemia aasta parima filmi \u201eLendurid koduteel\u2019\u201c eest. Nimetatud film oli teostatud unikaalses Pa\u0308rnade poolt leiutatud liivaanimatsiooni tehnikas.\nOlga eriline kirg on illustratsioon. Eestis on ta illustreerinud 6 lasteraamatut, lisaks teeb ta juba aastaid koosto\u0308o\u0308d lasteajakirjadega Ta\u0308heke ja Hea Laps."}, {"text_idx": "#000001", "text": "Rahvas ootab kedagi erilist. Keegi eriline su\u0308nnibki \u2013 u\u0308likonda riietatud mees. Rahvas ja\u0308rgneb mehele ning elab kaasa tema teatraalsetele, kuid mo\u0303ttetutele esinemistele. U\u0308he esinemise ka\u0308igus teeb mees vea ja teda varem jumaldanud rahvas ja\u0308tab ta maha. Ja\u0308a\u0308nud u\u0308ksi, kohtab ta naist, kes on tema jaoks loodud. Teatraalsed esinemised ja\u0308tkuvad..."}, {"text_idx": "#000015", "text": "On pa\u0308ev enne Manivaldi 33. su\u0308nnipa\u0308eva. U\u0308leharitud, to\u0308o\u0308tu ja u\u0308ksko\u0303ikne Manivald elab koos domineeriva pensiona\u0308rist emaga ning veedab oma pa\u0308evi klaverit harjutades. Samal ajal koristab ema tema sokke ja keedab talle kohvi. Elu on lihtne, kuid mitte kuigi hea. Nende ebatervislik so\u0303ltuvussuhe on kokku kukkumas, kui pildile ilmub kuum noor hunt Toomas, kes tuleb parandama nende pesumasinat. Ning neid endid."}, {"text_idx": "#000017", "text": "Ku\u0308tt ka\u0308is jahil, aga ei pu\u0308u\u0308dnud midagi. Naine hiilis mehele metsa ja\u0308rele. Mees heitis pikali, vo\u0303ttis silmad peast ja ko\u0303neles: \u201eSemlek rem-rem-rem.\u201e Naine haaras mehe silmad. Ja\u0308rgmisel pa\u0308eval jooksis laagri la\u0308hedal po\u0303der. Mees lasi po\u0303dra maha. Naine u\u0308tles, et mees lasi mo\u0308o\u0308da. Pa\u0308rast astus mees pu\u0308stkotta, kus naine so\u0303i salaja liha. Naine arvas, et mehevend tuli ja kattis na\u0308o ra\u0308tikuga, sest naine ei tohi oma na\u0308gu mehe sugulastele na\u0308idata. Naine kaebas, et mees on laisk, aga tema peitis mehe silmad karpi. Nu\u0308u\u0308d hakkasid nad riidlema."}, {"text_idx": "#000018", "text": "Ka\u0308rbes ho\u0303o\u0303rub ka\u0308si. Mees ja naine, sees ja va\u0308ljas, tasakaal nende sees ning nende vahel. Ka\u0308rbes lendab. Teod kiiguvad. Ka\u0308rbes lendab."}, {"text_idx": "#000020", "text": "Kolme lenduri kodutee on pikk ja ra\u0308nk. Ko\u0303rbekuumus vaheldub ma\u0308gede ja\u0308ise tuulega, mudamu\u0308lgaste ja moskiitodega. Kolme ra\u0308ndaja lootusetute pa\u0308evade vahele eksivad aga o\u0308o\u0308d, mis on ta\u0308is fantaasiat ja erootikat. Film on inspireeritud Priit Pa\u0308rna samanimelisest so\u0308ejoonisest ja teostatud ta\u0308iesti uuenduslikus liivaanimatsiooni tehnikas."}, {"text_idx": "#000028", "text": "Lugu halvast a\u0308riplaanist, rahade kantimisest, a\u0308rimurede lahendamisest globaalse huku eelo\u0303htul. Kaks juhti Adolf ja Rudolf u\u0308ritavad pa\u0308a\u0308sta ettevo\u0303tet kindlast krahhist."}, {"text_idx": "#000032", "text": "Eesti Kunstiakadeemia animatsiooni osakonnas magistrito\u0308o\u0308na valminud nukufilm on noore animafilmitegija Anu-Laura Tuttelbergi rez\u030cisso\u0308o\u0308ridebu\u0308u\u0308t. Vanade nukkude kasutamine annab filmile erilaadse o\u0303hustiku. Jahimehed su\u0308gisesel po\u0303llul ja uimaselt ukerdavad ka\u0308rbsed vesiveski po\u0308o\u0308ninguaknal on kummastaval kombel omavahel seotud. Mo\u0308lder, kelle hoole all pesakond pardipoegi lennuvo\u0303imeliseks sirgub, lisab loole veelgi seostemu\u0308stikat."}, {"text_idx": "#000049", "text": "Endine ooperita\u0308ht on saatuse tahtel sunnitud to\u0308o\u0308tama kaubanduskeskuse lastenurgas poroloonkostu\u0308u\u0308mis Krokodillina. Lapsed on julmad, nad ei ja\u0308ta u\u0308htegi vo\u0303imalust kasutamata, et krokodillikostu\u0308u\u0308mis mehele tema koht ka\u0308tte na\u0308idata. Elu tundub endisele esitenorile ro\u0303o\u0303mutu, isegi tu\u0308lgastav, kuni u\u0308hel pa\u0308eval astub tema ellu saatuslik naine ja... krokodill."}, {"text_idx": "#000057", "text": "Temake, varahommikune saabuja, ja Tema, varajane to\u0308o\u0308lemineja, kohtuvad vaid lahkumissuudluseks. Vihma sajab. Suur laev upub aeglaselt, kuid kindlalt. Mehed teevad to\u0308o\u0308d, sellist to\u0308o\u0308d, kus kiirustamisel ei ole kohta ja eksitakse vaid kord. Sellises elus on viimane sigaret osa katkematust ahelast. Temake, o\u0308ine hambaarst, ja\u0308a\u0308b magama ja na\u0308eb und, et ta ei ja\u0308a\u0308 magama. Vihma sajab. O\u0303htune lahkumissuudlus la\u0308heneb."}, {"text_idx": "#000058", "text": "Rez\u030cisso\u0308o\u0308r, kunstnik, monteerija, foonikunstnik, va\u0308rvikunstnik"}, {"text_idx": "#000075", "text": "Dramaatiline lugu armastusest, lukus ustest, na\u0308otust vargast, haavatud kurest, kadunud su\u0308learvutist ning o\u0303dedest O\u2019Keydest, kes on virtuaalsed prostituudid... Filmis ei ole Gabriella Ferrit, kuid on peaaegu happy end."}, {"text_idx": "#000082", "text": "Ju\u0308ri U\u0308di luuletusest \u201eMa kuklas tunnen eluaegset kuuli...\u201d inspireeritud animatsioon. Kuul kuklas kaotab ajaga va\u0308rskuse. Kuuli tundja minetab tunde teravuse. Ka magades. Ollakse sillas."}, {"text_idx": "#000084", "text": "Omapa\u0308rane luule ja filmi hu\u0308briidprojekt, mis kujutab seitsme eesti animaatori na\u0308gemust seitsmest eesti luuletusest. Iga mo\u0303neminutiline lo\u0303ik illustreerib mo\u0303nd rohkem vo\u0303i va\u0308hem tuntud teksti just nii, nagu filmi autor seda enese jaoks to\u0303lgendab. Eksperiment liidab animatsiooni ja poeesia \u2013 Animuse ja Pegasuse. Valikus on Ju\u0308ri U\u0308di, Aleksander Suumani, Heiti Talviku, Andres Ehini, Arvi Siia, Asko Ku\u0308nnapi ja Ilmar Laabani luuletused filmides \u201eSu\u0308giseleegia\u201d, \u201eViimane sigaret\u201d, \u201eTuled o\u0308o\u0308s\u201d, \u201eLa\u0308a\u0308nemerelinik\u201d, \u201eTaimne direktor\u201d, \u201eMa kuklas tunnen...\u201d ja \u201eSubstantia Stellaris\u201d."}, {"text_idx": "#000115", "text": "Ta\u0308hevalguse linn / Ester Sall"}, {"text_idx": "#000117", "text": "Esimesest silmapilgust / Katarina Skott"}, {"text_idx": "#000121", "text": "Po\u0303dra maja / Leore Lisann Klo\u0303s\u030ceiko"}, {"text_idx": "#000124", "text": "O\u0303nnesoovid eakatele / Ave Taavet"}, {"text_idx": "#000129", "text": "Luukered kapis / Katariina Aule"}, {"text_idx": "#000134", "text": "Ts\u030cikid teel / Helen Unt"}, {"text_idx": "#000138", "text": "Kahe kellahelina vahel / Mari Pakkas"}, {"text_idx": "#000139", "text": "Elu kilukarbis / Stella Salumaa"}, {"text_idx": "#000142", "text": "Eesti Animatsiooni Liidu eesma\u0308rgiks on Eesti rahvusliku animafilmi edendamine, va\u0308a\u0308rtustades loovust ja missioonitunnet."}]